CELEX: 62021CA0150
Language: el
Date: 2022-04-07 00:00:00
Title: Υπόθεση C-150/21: Απόφαση του Δικαστηρίου (έβδομο τμήμα) της 7ης Απριλίου 2022 [αίτηση του Sąd Rejonowy dla Łodzi-Śródmieścia w Łodzi (Πολωνία) για την έκδοση προδικαστικής αποφάσεως] –Διαδικασία σχετικά με την αναγνώριση και την εκτέλεση χρηματικής ποινής που επιβλήθηκε στον D. B. (Προδικαστική παραπομπή – Δικαστική συνεργασία σε ποινικές υποθέσεις – Αμοιβαία αναγνώριση – Απόφαση-πλαίσιο 2005/214/ΔΕΥ – Εκτέλεση χρηματικών ποινών – Άρθρο 1, στοιχείο α', σημείο ii – Εκδοθείσα από διοικητική αρχή απόφαση με την οποία επιβάλλεται χρηματική ποινή – Απόφαση κατά της οποίας μπορεί να ασκηθεί προσφυγή ενώπιον εισαγγελέα υποκείμενου στις οδηγίες του Υπουργού Δικαιοσύνης – Μέσο ένδικης προστασίας που μπορεί να ασκηθεί σε μεταγενέστερο στάδιο ενώπιον δικαστηρίου που έχει δικαιοδοσία ειδικά σε ποινικές υποθέσεις)

30.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/16
            
         
      Απόφαση του Δικαστηρίου (έβδομο τμήμα) της 7ης Απριλίου 2022 [αίτηση του Sąd Rejonowy dla Łodzi-Śródmieścia w Łodzi (Πολωνία) για την έκδοση προδικαστικής αποφάσεως] –Διαδικασία σχετικά με την αναγνώριση και την εκτέλεση χρηματικής ποινής που επιβλήθηκε στον D. B.
      (Υπόθεση C-150/21) (1)
      
      (Προδικαστική παραπομπή - Δικαστική συνεργασία σε ποινικές υποθέσεις - Αμοιβαία αναγνώριση - Απόφαση-πλαίσιο 2005/214/ΔΕΥ - Εκτέλεση χρηματικών ποινών - Άρθρο 1, στοιχείο α', σημείο ii - Εκδοθείσα από διοικητική αρχή απόφαση με την οποία επιβάλλεται χρηματική ποινή - Απόφαση κατά της οποίας μπορεί να ασκηθεί προσφυγή ενώπιον εισαγγελέα υποκείμενου στις οδηγίες του Υπουργού Δικαιοσύνης - Μέσο ένδικης προστασίας που μπορεί να ασκηθεί σε μεταγενέστερο στάδιο ενώπιον δικαστηρίου που έχει δικαιοδοσία ειδικά σε ποινικές υποθέσεις)
      (2022/C 213/19)
      Γλώσσα διαδικασίας: η πολωνική
      
         Αιτούν δικαστήριο
      
      Sąd Rejonowy dla Łodzi-Śródmieścia w Łodzi
      
         Διάδικοι στην υπόθεση της κύριας δίκης
      
      D. B.
      
         παρισταμένης της: Prokuratura Rejonowa Łódź-Bałuty
      
         Διατακτικό
      
      Το άρθρο 1, στοιχείο α', σημείο ii, της απόφασης-πλαισίου 2005/214/ΔΕΥ του Συμβουλίου, της 24ης Φεβρουαρίου 2005, σχετικά με την εφαρμογή της αρχής της αμοιβαίας αναγνώρισης επί χρηματικών ποινών, όπως τροποποιήθηκε με την απόφαση-πλαίσιο 2009/299/ΔΕΥ του Συμβουλίου, της 26ης Φεβρουαρίου 2009, έχει την έννοια ότι οριστική απόφαση για την επιβολή χρηματικής ποινής σε φυσικό πρόσωπο, η οποία εκδόθηκε από μη δικαστική αρχή του κράτους μέλους έκδοσης επί ποινικού αδικήματος σύμφωνα με το δίκαιο του κράτους αυτού, συνιστά «απόφαση», κατά την έννοια της εν λόγω διάταξης, στην περίπτωση κατά την οποία η εθνική νομοθεσία προβλέπει ότι η προσφυγή κατά της ως άνω απόφασης εξετάζεται, αρχικώς, από εισαγγελέα που υπάγεται ιεραρχικά στον Υπουργό Δικαιοσύνης, ενώ στη συνέχεια ο ενδιαφερόμενος δύναται να ασκήσει μέσο ένδικης προστασίας σε δικαστήριο που έχει δικαιοδοσία ειδικά σε ποινικές υποθέσεις, εάν ο εισαγγελέας εκδώσει απόφαση με την οποία απορρίπτει την προσφυγή, υπό την προϋπόθεση ότι η πρόσβαση στο εν λόγω δικαστήριο δεν εξαρτάται από προϋποθέσεις που την καθιστούν αδύνατη ή υπερβολικά δυσχερή.
      
         (1)  ΕΕ C 329 της 16.8.2021.